কেরাতের দশ পদ্ধতি (কুরআন)
কেরাতের দশ পদ্ধতি বা দশ কেরাত হলো কুরআন তেলাওয়াতের জন্য দশটি পঠন, যা কেরাত বিশেষজ্ঞ আলেমদের গবেষণা অনুযায়ী কুরআন পাঠের জন্য নির্ধারিত ও অনুমোদিত। যে কেউই এই দশ পদ্ধতির একটি অনুসরণ করে কুরআনের তেলাওয়াত করতে পারে। প্রথমত সাতটি পদ্ধতি প্রচলিত ছিল ; তারপর এর সাথে ইমাম আবু জাফর মাদানী, ইয়াকুব বসরি ও খালাফ বিন হিশাম বাগদাদীর কেরাত যুক্ত করে মোট দশ কেরাত হয়। দশ কেরাত বিষয় প্রসিদ্ধ গবেষক হলেন ইমাম ইবনুল জাজারি। কেরাত বিষয়ে তার মত অধিকাংশ ক্ষেত্রে চূড়ান্ত বলে বিবেচিত হয় এবং তিনি এই বিষয়ে কয়েকটি উল্লেখ্যযোগ্য বই রচনা করেছেন।